# Skattejakt i kirka

Utviklet av Elverøy, Tromsø og Grønnåsen menigheter

*Konsept: Guidet rundtur i kirka som teater, m. mye egeninnsats fra barnas side.*

*De fleste sporene er skrevet på sammenrullet skattepapir og er på rim.*

**1: Garderobe:**

Barna ønskes velkommen i døren, går ned i garderoben og henger av seg, kommer tilbake opp i våpenhuset, der skattejaktguiden venter.

**2: Våpenhuset: Velkommen:**

Velkommen til en spennende og kanskje litt mystisk skattejakt her i Elverhøy kirke! Jeg har lenge hatt mistanke om at det skjuler seg en ekte skatt her i kirka, og i sommer, da jeg ryddet her i gangen, og skulle vaske den gamle kista som står der borte, fant jeg noe rart… vil dere se? Det er to lapper. Her står det:

Spor nr. 1: *Når barna samles fra fjern og nær*

*Vil skatten i kirken bli funnet her*

Da jeg leste det, skjønte jeg, at nå måtte vi samle mange barn her, slik at vi endelig kunne finne den store Elverhøyskatten! Vil dere være med på skattejakt?

Flott! På den neste lappen står det:

Spor nr.2: *Hvis du vil at skatten skal vare*

*Let i dypet etter svaret!*

-I dypet, - hva hvor er det, da?

(Ned i kjelleren skal vi, åkke som. Gangen med toalettene er mørk, og noen må tenne lommelykt. Når vi kommer inn i menighetssalen stopper vi, slår på lyset, og ser oss rundt))

**2: Kjelleren: Dukketeater:**

Tvers over døråpningen til et av grupperommene er det spent et svart teppe, klart for dukketeater. Plutselig:

Musa: Piip! Piip! Piip! Hva er alt bråket! Hvem er kommet hit?

Barna samles rundt teppet og dukketeaterstedet, vi får alle til å sette seg ned.

Musa: Hvem er dere? Hva gjør dere her? Dere har vel ikke med dere musefelle, vel?

(evt. Svar – og hvis noen spør heter musa Rasmus)

Musa: Å, jeg trodde dere var den rampete kirkerotta, som kom med alle fetterne sine… Takk og pris at det ikke var det! Petter! Rotta er ikke her. Petter du kan komme frem nå! Hvor er du?

(en edderkopp kravler frem/heiser seg ned fra taket, (fiskestang?) lander på musa, som blir redd)

Musa: Uææh! Hjelp! Å er det deg…

Petter: Hei Rasmus. Er rotta borte?

(evt. Svar)

Å! Den rampete Rotta er alltid rundt omkring. På jakt etter en skatt her i kirka. Men vi har ikke sett noen skatt, har vi vel Rasmus?

Musa: Neeei, og vi bruker og finne alt mulig rart. Vi har vært overalt i kirka … men Åh! Vent! Åh Petter! Å du vet, det står en stor vannbalje oppe i kirka som de bader babyene oppi, den skinner og blinker. Det er sikkert skatten altså! Kanskje det er den kirkerotta vil stjele! Å huff! Kan ikke dere liste dere opp, og se om den står der fremdeles!

( Vi går samme vei tilbake, finner kanskje ut at det er døpefonten musa mener, går gjennom våpenhuset, inn i kirka, der vi ikke har vært ennå, og der lyset ikke er tent. Vi tenner lyset og går mot døpefonten… den står der fremdeles… Og det ligger en båt oppi!

**3: Døpefonten: Presten forteller historien om Jesus som stiller stormen:**

Ved siden av båten står en klokke/bjelle, på den er det bundet en lapp:

Spor nr. 3:

*Kanskje jeg kan hjelpe deg,*

*Hvis du ringer litt med meg?*

*Vil et barn med klokken ringe?*

*Hva vil skje når klokken klinge?*

*Du kan få et svar på gåten*

*Om du tenker mer på båten!*

Vi teller til tre, sammen, og ringer med bjella, og da hører vi en som roper:

Presten: Bare vent litt, jeg kommer, jeg skal bare orden noe, skal vi se… jeg er der straks (osv…)

(Kommer frem fra bak alteret)

Å hallo, så hyggelig, var det noe dere lurte på?

Vi lurer på om dette (døpefonten) er den store skatten som er i Elverhøy. Forteller at vi har truffet en mus, som sa at denne var sikkert en skatt og veldig verdifull.

Presten: Ja, den er veldig verdifull, men det finnes mange slags skatter her i kirka. – men, var det dere som ringte i klokken?

Vi viser ham klokken og lappen, og peker på at det ligger en båt i døpefonten.

Presten: Åja, så spennende! Ja, jeg kom i hvert fall når jeg hørte klokken! Kanskje jeg skulle fortelle dere hvorfor båten ligger oppi døpefonten? Vet dere hva en døpefont er, forresten?

(samtale: Er noen døpt? Hva sier man, når man døper; samtale)

Men, nå skal dere høre. Båten ligger oppi her, fordi jeg nettopp øvde meg på å lage storm!

Jeg trenger nemlig å lage storm når jeg forteller den spennende historien fra bibelen om den gangen Jesus stilte stormen!

*Jesus stiller stormen*

(helst utenat – få barna til å blåse på båten i døpefonten og lage storm)

Etter historien:

(evt. Spør: Hva er det denne historien betyr?)

Denne historien handler om, at båten alle er trygge når Gud er med, men og man kan rope på Gud når man trenger trøst og hjelp. Hele kirka er akkurat som denne lille båten. Gud passer på oss når det blåser og stormer, det er for å huske det, at vi har den hengende der: se, - kirkeskipet i taket! Det er litt av en skatt, skal jeg bare si dere.

Men nå må jeg gå og jobbe litt.

Vær så god og let videre.

Den som leter, finner!

**4: Maleriene ved galleriene: engel og kirkerotte møter hverandre, og musa hjelper til.**

Vi går og ser på skipet.

Kanskje det er skatten?

… Det stod på lappen at vi ikke skulle glemme å tenke på båten!

Skal vi lete etter båter, og se om vi finner spor?

Stukket fast på bildet av nordlandsbåt i storm, er det en lapp…

Spor nr.4: (første vers her er en digresjon apropos han presten fra boka)

*Hadde Jesus vært om bord - I en nordlandsbåt fra nord*

*Kunne stormen bare komme! Ingen ville trengt og be*

*Jesus stille den, for det*

*er en båt som tåler kuling, tåler storm og bølgejuling,*

*Jesus kunne sovet godt - ikke blitt det minste våt*

*I en nordnorsk nordlandsbåt.*

*Nå er skatten veldig nær*

*Se så vakre lys i taket*

*Se så fine malerier*

*Kan du ikke se den her?*

*Hva er skatten: sølv og gull?*

*Perler eller pengestykker?*

*Eller sjeldne vikingsmykker?*

*Hvordan kan du finne noe*

*Som du ikke vet hva er:*

*… Har du sett en engel før?*

*Rop på eng´len… hvis du tør!*

Vi roper: Engel, engel! Engelen holder til på galleriet. Snufser i et digert lommetørkle. Litt deprimert:

Engel: snufs, snufs: Frykt ikke, alle sammen – Ja, ja … hva er det?

Vi sier at vi leter etter den store Elverhøyskatten, og det stod at vi skulle rope på engelen hvis vi turte:

Engel: Ja, dere er veldig modige. Frykt ikke, det er bra. – Ja, jeg fikk beskjed fra sjefen i Himmelen om at jeg skulle komme og vise dere veien, og jeg hadde tenkt å hjelpe dere masse, men… snufs, snufs, nå kommer jeg meg ikke til dere, for jeg er innelåst her oppe, jeg som akkurat hadde puttet vingene mine i vaskemaskinen så de skulle bli rene til søndag… Nå kan jeg ikke fly herfra… Og jeg tror jeg så en kirkerotte som smatt av gårde med nøkkelen … huff og huff, snufs, snufs

På det andre galleriet hører vi noen som knegger og ler og sier ærta bærta. Det er kirkerotta.

Rotta: Ærta Bærta, Hei og hallo, nå må du gi skatten til meg, for jeg har nøkkelen, og du kommer deg ikke ned derfra… ho ho ho… rotta er lur og god

Engelen: Å, du rampete kirkerotte. Du vet jo ikke hva skatten er. Bare ungene kan vise deg det.

Du skal få se skatten, når vi oppdager den, alle sammen.

Rotta, kan du ikke la vær å være rampete nå, og så er vi venner, og så kan vi lete sammen videre?

Rotta: Æsj, ingen er venner med meg uansett. Rotta er alltid alene. Og nå må du gjøre som jeg sier, for jeg har nøkkelen opp til der du er. Ærta på fjærta. Bærta på ærta, skværta på dærta

Men rotta erter: Dukketeatermusen ”lister seg” langs gelenderet på galleriet, og dytter nøkkelen ut av hånda til rotta.

Når den faller ned på gulvet der vi står, plukker barna den opp og vi går og hjelper engelen.

Rotta: Ååå nei, … typisk… søren heller!

**5: Orgelgalleriet: Vi lærer sang: ”Vinden ser vi ikke”, og finner det siste sporet. (NoS 228)**

Vi låser oss inn på galleriet. Hilser på engel.

Engel: Å tusen takk! Nå var det dere som hjalp meg! Se på dette orgelet! Det er en skatt! Det er ikke den skatten dere leter etter. Men inni her finnes det siste sporet … - for at vi skal få det ut, må vi alle synge de riktige tonene. Jeg skal hjelpe dere å lære dem, og så ser vi hva som skjer!

Spor nr.5: Lære *Vinden Ser Vi Ikke (NoS 228)*

Når vi har sunget den ganske bra, detter en luke opp i orgelet, (den som spiller engel trekker i en tynn snor for å få dette til å skje) Der er det en lapp til.

Engelen leser:

Spor nr. 6: *Vakker sang er óg en skatt*

*Nå ble kirka helt betatt!*

*Dere er så gulle gode*

*At man ikke skulle tro det.*

*Løsningen er like ved:*

*Gå bak alteret og se*

*Alt det fine du kan se*

*Tar du med, og bruker det!*

Vi går ned trappa igjen, og midt på kirkegulvet står rotta og snufser:

Rotta: Jeg finner aldri noe skatt jeg

Engelen: Bli med oss, du kirkerotta, vi er ikke sinte på deg. Vi skal være sammen med deg. Ikke vær lei deg! Bli med!

Rotta: Får jeg virkelig det? Enda jeg låste deg inne og alt?

Engelen: Ja, kom og se. Vi vet hvor vi skal.

Bak altertavlen er det en luke, på luka står det:

*Når barna samles fra fjern og nær*

*Vil skatten i kirken bli funnet HER*

I lille skapet ligger **et stort speil** omgitt av gullpapir, sølvpapir, krimskrams osv, sakser, malepensler, lim, osv. På speilet står det:

Løsning:

*Her er den Gud elsker mest!*

*Du er skatten! Du er best!*

*Du er mer enn gull og glitter*

*Skatten i ditt hjerte sitter!*

Og vi finner en Invitasjon:

*INVITASJON:*

*Ta med engler, rotter, mus*

*Det er fest i Barnas hus!*

*Bli med ned og drikke brus!*

Skattejakten er avsluttet, kanskje til flere av barnas skuffelse, siden det pleier å være godteri på enden av de fleste skattejakter. Vi følger derfor invitasjonen. Går gjennom prestekontoret, ned trappa, og inn i menighetssalen fra den ”andre” kanten. Der venter sponplate, akvarellpapir og malersaker og alt materiale vi tar med oss fra skatteskapet.

Vi får brus, boller, kaker. Maler oss selv. Monterer bildene av oss på sponplaten med gull og glitter rundt, og et speil i midten.

Kirka sin nye skatt.

Snakker med engel og rotte og kanskje musa og presten?